Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: tilalmáról szóló 1996. évi LVII. törvény szerint [4. § (3) bekezdés a) pont] például „üzleti titok a gazdasági tevékenységhez kapcsolódó minden olyan tény, információ, megoldás vagy adat, amelynek titokban maradásához a jogosultnak
Paragraph Index: 1732

tilalmáról szóló 1996. évi LVII. törvény szerint [4. § (3) bekezdés a) pont] például „üzleti titok a gazdasági tevékenységhez kapcsolódó minden olyan tény, információ, megoldás vagy adat, amelynek titokban maradásához a jogosultnak 2000/88/II. szám méltányolható érdeke fűződik, és amelynek titokban tartása érdekében a jogosult a szükséges intézkedéseket megtette”. Ugyanezt a definíciót használja a Büntető Törvénykönyv [Btk.) is (300. § (2) bekezdés] Mind a közérdekű adatok eltitkolása, mind az üzleti titok megsértése büntetőjogi szankciókat vonhat maga után. A Btk. 177/A. §-a alapján jogosulatlan adatkezelés vétségét követi el, aki közérdekű adatot eltitkol vagy meghamisít. A Btk. 300. § (1) bekezdése alapján üzleti titok megsértésének bűntettét követi el, aki üzleti titkot haszonszerzés végett, vagy másnak vagyoni hátrányt okozva jogosulatlanul megszerez, felhasznál vagy nyilvánosságra hoz. Az adott esetben azt kell eldönteni, hogy a közfeladatot ellátó szervek birtokában lévő, a kérdéses vagy egyéb cégek gazdálkodásával kapcsolatos és azok által üzleti titoknak minősített adatok pontosan mely köre az, amely titokban maradásához nem fűződik méltányolható érdek. Álláspontom szerint közfeladatot ellátó szervvel vagy személlyel történő üzletkötés esetében a közérdekű adatok megismeréséhez és terjesztéséhez fűződő alkotmányos jog szinte minden esetben kizárja azt, hogy ezen adatok titokban maradásához az érintett cégnek méltányolható érdeke fűződjön. […] „Elvárható-e, hogy a közszolgálati televízió — az ismert nyugat-európai példákhoz hasonlóan — évente közzétegye (például évkönyv formájában) a szakmai működésével és gazdálkodásával kapcsolatos adatokat?” Az Avtv. 19. § (2) bekezdése szerint az említett (állami vagy helyi önkormányzati feladatot, valamint jogszabályban meghatározott egyéb közfeladatot ellátó) szervek „rendszeresen közzé vagy más módon hozzáférhetővé teszik a tevékenységükkel kapcsolatos legfontosabb — így különösen a hatáskörükre, illetékességükre, szervezeti felépítésükre, a birtokukban lévő adatfajtákra és a működésükről szóló jogszabályokra vonatkozó — adatokat”. Ennek a törvényhelynek — s a fent már idézett 19. § (1) bekezdésnek — alapján álláspontom szerint is elvárható, hogy a közszolgálati televízió tevékenységéről rendszeresen tájékoztassa a közvéleményt. Tény azonban, hogy a jogszabály által előírt általános tájékoztatási kötelezettségre jogi úton nehezen bírható rá az adatkezelő; a nyilvánosság általi ellenőrzés fő eszköze a közérdekű adat megismerése iránti kérelem. Budapest, 1999. október 7. Üdvözlettel: Dr. Majtényi László (216/K/1999) * * * [Állásfoglalás: az adatalany jogérvényesítése nem államigazgatási ügy, a személyes adatok védelméről

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes